Αγωνίστηκε για την εθνική Εφήβων στις 29 Μαρτίου 1970, κατά τη νίκη 119-55 επί της Αιγύπτου όπου σημείωσε 4 πόντους. Χρίστηκε διεθνής με την Ανδρών Ελλάδας σε 150 αγώνες πετυχαίνοντας 1.832 πόντους συνολικά, για πρώτη φορά την 25η Ιούλιος 1972 εναντίον της Βουλγαρίας στο Σαράγεβο για το Βαλκανικό κύπελλο και τελευταία στις 29 Οκτωβρίου 1981 σε φιλική αναμέτρηση με την Πολωνία. Επίσης αγωνίστηκε στα Ευρωμπάσκετ 1975, 1979 και 1981.Τιμής ένεκεν μετείχε και στον φιλικό αγώνα Ελλάδα-Ολλανδία της 2ας Ιουλίου 1999, σε ηλικία 46 ετών. Υπήρξε επίσης διεθνής με την ομάδα Ενόπλων.